Komisijos reglamentas (EEB) Nr. 1220/84
1984 m. balandžio 30 d.
dėl prekių klasifikavimo 70.14 pozicijos A subpozicijos I punkte ir 70.19 pozicijos A subpozicijos I punkto a papunktyje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti, kad būtų vienodai taikoma Bendrojo muitų tarifo nomenklatūra turi būti nustatytos šių prekių tarifinio klasifikavimo nuostatos:
1) bespalvės stiklinės ("stiklo masės") roželės, aštuonkampės (apie 14 mm skersmens), raižytinės ir mechaniniu būdu poliruotos, turinčios keletą briaunų iš abiejų pusių ir simetriškai netoli krašto kiaurai išgręžtas skylutes; paprastai kabinamos ant elektros apšvietimo įrenginių;
2) bespalviai stikliniai ("stiklo masės") pakabučiai, ovalūs (pvz., apie 50 × 29 mm), raižytinai ir mechaniniu būdu poliruoti, turintys iš abiejų pusių daug briaunų ir netoli viršūnėlės kiaurai išgręžtą skylutę; paprastai kabinami ant elektros apšvietimo įrenginių;
3) bespalviai stikliniai ("stiklo masės") rutuliukai (apie 30 mm skersmens), raižytiniai ir mechaniniu būdu poliruoti, turintys daug briaunų, prie kurių tvirtinami maži metaliniai kabliukai; paprastai kabinami ant elektros apšvietimo įrenginių;
4) bespalviai stikliniai ("stiklo masės") karoliukai (apie 10 mm skersmens), raižytiniai ir mechaniniu būdu poliruoti, turintys keletą briaunų ir kiaurai išilgai centro ašies išgręžtą skylutę; paprastai naudojami dirbtiniams juvelyriniams dirbiniams gaminti;
kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 1018/84 [3], priede pateikiamo Bendrojo muitų tarifo 70.14 pozicijoje nurodyti "optiškai neapdoroti ir ne iš optinio stiklo pagaminti šviečiantys stiklo dirbiniai, stiklo dirbiniai, naudojami signalams perduoti, ir stikliniai optiniai elementai", o 70.19 pozicijoje - inter alia,"stikliniai karoliukai" ir "panašūs ornamentuoti arba dekoratyvieji smulkūs stiklo dirbiniai bei iš jų pagaminti stiklo dirbiniai"; kadangi klasifikuojant aptariamus gaminius galima atsižvelgti į šias pozicijas;
kadangi 1, 2 ir 3 punktuose išvardytų prekių pobūdis (bespalvis stiklas) ir jų išvaizda (ypatinga forma, kiaurai išgręžtos skylutės kabliukams tvirtinti) rodo, kad jos dažniausiai naudojamos elektros šviestuvų gamyboje, o jų naudojimas dirbtinių juvelyrinių dirbinių gamyboje tėra antraeilės svarbos; kadangi 4 punkte išvardytos prekės yra tokios, kaip aprašytosios Bendrojo muitų tarifo nomenklatūros 70.19 aiškinamojoje pastaboje;
kadangi todėl 1, 2 ir 3 punktuose išvardytos prekės turi būti klasifikuojamos ne 70.19 pozicijoje, o 70.14 pozicijoje (Bendrojo muitų tarifo 70.14 pozicijos A subpozicijos I punkte), o 4 punkte išvardytos prekės, atvirkščiai, turi būti priskirtos ne 70.14 pozicijai, o 70.19 pozicijai (Bendrojo muitų tarifo 70.19 pozicijos A subpozicijos I punkto a papunkčiui);
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Toliau išvardytos prekės klasifikuojamos atitinkamose toliau nurodytose Bendrojo muitų tarifo subpozicijose:
1.Bespalvės stiklinės ("stiklo masės") roželės, aštuonkampės (apie 14 mm skersmens), raižytinės ir mechaniniu būdu poliruotos, turinčios keletą briaunų iš abiejų pusių ir simetriškai netoli krašto kiaurai išgręžtas skylutes; paprastai kabinamos ant elektros apšvietimo įrenginių. | 70.14Optiškai neapdoroti ir ne iš optinio stiklo pagaminti šviečiantys stiklo dirbiniai, stiklo dirbiniai, naudojami signalams perduoti, ir stikliniai optiniai elementai:A.Elektros apšvietimo įrenginiams skirti dirbiniai:I.Briaunoti stiklai, plokštelės, rutuliai, kriaušės pavidalo pakabučiai, gėlės žiedo pavidalo detalės, karuliai ir panašios sietynų apdailos detalės. |
2.Bespalviai stikliniai ("stiklo masės") pakabučiai, ovalūs (pvz., apie 50 × 29 mm), raižytiniai ir mechaniniu būdu poliruoti, turintys iš abiejų pusių daug briaunų ir netoli viršūnėlės kiaurai išgręžtą skylutę; paprastai kabinami ant elektros apšvietimo įrenginių. | 70.14Optiškai neapdoroti ir ne iš optinio stiklo pagaminti šviečiantys stiklo dirbiniai, stiklo dirbiniai, naudojami signalams perduoti, ir stikliniai optiniai elementai:A.Elektros apšvietimo įrenginiams skirti dirbiniai:I.Briaunoti stiklai, plokštelės, rutuliai, kriaušės pavidalo pakabučiai, gėlės žiedo pavidalo detalės, karuliai ir panašios sietynų apdailos detalės. |
3.Bespalviai stikliniai ("stiklo masės") rutuliukai (apie 30 mm skersmens), raižytiniai ir mechaniniu būdu poliruoti, turintys daug briaunų, prie kurių tvirtinami maži metaliniai kabliukai; paprastai kabinami ant elektros apšvietimo įrenginių. | 70.14Optiškai neapdoroti ir ne iš optinio stiklo pagaminti šviečiantys stiklo dirbiniai, stiklo dirbiniai, naudojami signalams perduoti, ir stikliniai optiniai elementai:A.Elektros apšvietimo įrenginiams skirti dirbiniai:I.Briaunoti stiklai, plokštelės, rutuliai, kriaušės pavidalo pakabučiai, gėlės žiedo pavidalo detalės, karuliai ir panašios sietynų apdailos detalės. |
4.Bespalviai stikliniai ("stiklo masės") karoliukai (apie 10 mm skersmens), raižytiniai ir mechaniniu būdu poliruoti, ir turintys keletą briaunų ir išilgai centro ašiai kiaurai išgręžtą skylutę; paprastai naudojami dirbtiniams juvelyriniams dirbiniams gaminti. | 70.19Stikliniai karoliukai, perlų imitacijos, brangakmenių ir pusbrangių akmenų imitacijos, jų duženos bei laužas, ir panašūs ornamentuoti arba dekoratyvieji smulkūs stiklo dirbiniai bei iš jų pagaminti stiklo dirbiniai; stikliniai kubeliai ir mažos stiklo plokštelės, skirti mozaikai arba turintys panašią dekoratyvinę paskirtį, pritvirtinti arba nepritvirtinti ant pagrindo; dirbtinės stiklinės akys, įskaitant žaislams skirtąsias, bet išskyrus skirtas žmonėms nešioti; puošmenos ir kiti dekoratyvieji dirbiniai iš degtuvu apdoroto stiklo; stiklinės mikrosferos:A.Nepritvirtinti, neaptaisyti ar nesuverti, bet laikinai suverti, kad būtų patogiau vežti, įskaitant nesurūšiuotas prekes, stikliniai karoliukai, perlų imitacijos, brangakmenių ir pusbrangių akmenų imitacijos ir panašūs ornamentuoti arba dekoratyvieji smulkūs stiklo dirbiniai; stiklinės mikrosferos:I.Stikliniai karoliukai:a)Raižytiniai ir mechaniniu būdu poliruoti. |
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1984 m. balandžio 30 d.